Helen Walters: Chris, kuka aloittaa?
Chris Anderson: Mies, joka on ollut huolissaan pandemioista
lähes tulkoon koko elämänsä.
Hän oli aivan avainroolissa, yli 40 vuotta sitten,
auttaessaan maailmaa pääsemään eroon isorokon vitsauksesta.
Ja vuonna 2006
hän esiintyi TED:ssä varoittamassa maailmaa
kauheasta maailmanlaajuisen pandemian riskistä,
ja miten meidän tulisi toimia.
Joten toivotetaan tervetulleeksi tohtori Larry Brilliant.
Larry, onpa mukava nähdä sinua.
Larry Brilliant: Kiitos, kiva nähdä sinua.
CA: Larry, mainitussa puheessasi,
näytit videoklipin, joka oli simulaatio siitä,
miltä pandemia saattaisi näyttää.
Haluaisin esittää sen -- sain tästä kylmät väreet.
Larry Brilliant (TED2006): Näytän teille simulaation siitä,
miltä pandemia näyttää,
jotta tiedämme mistä puhumme.
Oletetaan esimerkiksi, että ensimmäinen tapaus esiintyy Etelä-Aasiassa.
Aluksi se etenee aika hitaasti,
kahdella, kolmella irrallisella alueella.
Sitten ilmenee toissijaisia esiintymiä.
Ja tauti etenee maasta toiseen niin nopeasti,
ettet tiedä mitä tapahtui.
Kolmen viikon kuluttua tautia on kaikkialla maailmassa.
Nyt jos meillä olisi peruutusnappi
ja voisimme palata taaksepäin
ja eristää ja ottaa se haltuun heti alusta lähtien,
jos löytäisimme sen ajoissa: aikainen havainto
ja nopea reaktio,
voisimme laittaa joka ikisen viruksen vankilaan,
tämä olisi ainoa tapa käsitellä mitään pandemian tyyppistä.
CA: Larry, lause, jonka mainitsit videolla,
"aikainen havainto", "nopea reaktio",
se oli puheesi keskeinen teema,
käskit meitä toistamaan sen moneen kertaan.
Onko tämä edelleenkin avain pandemiaa estämiseksi?
LB: Varmastikin.
Pandemian aikana,
kun jokin liikkuu räjähtävän nopeasti,
jos ensimmäisten kahden viikon aikana myöhästytään,
ei hävitä taistelua elämistä sairautta vastaan vain noina viikkoina
vaan tautihuipun viikkoina.
Ne pystytään ehkäisemään, jos toimitaan ajoissa.
Nopea reaktio on äärimmäisen tärkeää,
aikaiset havainnot sitä edeltävä ehto.
CA: Miten arvioisit maailmaa
nopeudesta ja reagoinnista COVID-19 virukseen?
LB: Sain tämän kysymyksen aiemmin,
joten olen miettinyt sitä paljon.
Kävisin tämän läpi maittain,
ja olen itse asiassa tehnyt listan.
Mielestäni saaritasavallat Taiwan, Islanti ja Uusi-Seelanti
saisivat A:n.
Saaritasavallat Iso-Britannia ja Yhdysvallat --
joka ei itse asiassa ole saari, vaikka niin kovasti kuvittelisimmekin--
tulisivat reputtamaan.
Antaisin B:n Etelä-Korealle ja Saksalle.
Ja niiden välissä....
Joten reaktio on hyvin epäyhtenäinen omasta mielestäni.
Maailma kokonaisuudessaan horjuu.
Meidän ei pidä olla ylpeitä siitä, mitä tapahtuu juuri nyt.
CA: Havainto syntyi melko aikaisin,
tai ainakin jotkut lääkärit Kiinassa huomasivat taudin melko aikaisin.
LB: Aikaisemmin kuin vuoden 2002 SARS, mikä kesti kuusi kuukautta.
Tämä kesti noin kuusi viikkoa.
Havainto ei tarkoita ainoastaan löytämistä
vaan tunnistamista.
Joten antaisin aika hyvän arvosanan siitä.
Läpinäkyvyys, kommunikointi -- ne ovat eri asioita.
CA: Eli mikä mielestäsi oli päävirhe,
minkä reputtaneet maat tekivät?
LB: Mielestäni pelko,
poliittinen kyvyttömyys, häirintä,
sitä ei otettu vakavasti tarpeeksi ajoissa --
kaikki melko inhimillistä.
Mielestäni läpi historian
lähes kaikkia pandemioita on alkuun katseltu kiistämällä ja epäilevästi.
Mutta maat, jotka reagoivat nopeasti,
ja jopa ne, jotka aloittivat hitaasti kuten Etelä-Korea,
kykenivät kompensoimaan, ja ne onnistuivat oikein hyvin.
Me olemme menettäneet kaksi kuukautta.
Olemme antaneet räjähdysmäisesti leviävälle virukselle
kahden kuukauden etumatkan.
Se ei ole hyvä idea, Chris.
CA: Ei, ei tosiaankaan.
liikkeellä on niin paljon hämmentävää tietoa
tästä viruksesta.
Mikä mielestäsi tulee lopulta olemaan tieteellinen konsensus
kahdesta avainluvusta, eli
sen tarttuvuus- ja kuolleisuusluvusta?
LB: Mielestäni sellainen mielessä pidettävä yhtälö
on, että virus liikkuu kolmesta päätekijästä riippuvaisena.
Yksi näistä on R0,
ensimmäinen tartuntatapausten määrä, kun virus ilmaantuu.
Tässä tapauksessa
sen puhutaan olevan 2,2 - 2,4.
Mutta kolme viikkoa sitten erittäin tärkeä artikkeli
"Emerging Infectious Diseases" -tiedejulkaisussa
esitti, että Wuhanin dataa tarkasteltaessa
luku on todellisuudessa 5,7.
Voi siis sanoa,
että virus liikkuu räjähtävän nopeasti
ja sen eksponentti on jossakin 2,2 ja 5,7 välillä.
Kaksi muuta merkittävää tekijää
ovat itämisaika tai kehittymisaika.
Mitä pidempi se on,
sitä hitaammin pandemia ilmaantuu meille.
Jos se on lyhyt, kuten kuusi päivää, se liikkuu kuin salama.
Viimeisenä, mutta tärkeimpänä --
ja se jää usein huomiotta --
on altistajien tiheys.
Tämä on uudenlainen virus,
joten haluamme tietää, kuinka monta asiakasta sillä voisi olla.
Ja koska se on uudenlainen, meitä on kaikkiaan kahdeksan miljardia.
Maailmalla on vastassaan virus
joka katsoo meitä kaikkia tasavertaisen alttiina.
Värillämme, rodullamme tai
rikkaudella ei ole merkitystä.
CA: Yksikään tähän asti mainitsemistasi numeroista
ei sinänsä ole erilainen muista viime vuosien tartunnoista.
Mikä on se yhdistelmä, joka on tehnyt siitä niin tappavan?
LB: Juuri yhdistelmä
lyhyttä itämisaikaa ja korkeaa tarttuvuutta.
Jokainen tässä puhelussa mukana oleva on tiennyt jonkun, jolla tämä tauti on.
Valitettavasti monet ovat menettäneet rakkaansa.
Tämä on hirveä tauti, kun se iskee pahasti.
Saan soittoja lääkäreiltä päivystyksestä ja
potilaita teho-osastoilla hoitavilta ympäri maailman,
ja he kaikki sanovat samaa:
"Miten päätän kuka saa elää ja kuka saa kuolla?
Minulla on niin vähän välineitä apunani."
Se on hirvittävä tauti,
kuolla yksin hengityskone keuhkoissasi,
ja se on tauti, joka vahingoittaa kaikkia elimiämme.
Se on hengityssairaus --
ehkä harhaanjohtavasti.
Se saa ajattelemaan influenssaa.
Mutta niin monilla potilailla on verta virtsassa
munuaissairaudesta,
heillä on gastroenteriitti,
heillä on luultavasti hyvin usein sydämen vajaatoimintaa,
tiedämme sen vaikuttavan maku- ja hajuaisteihin, hajuhermoihin,
olemme tietenkin tietoisia keuhkoista.
Kysymykseni on:
Onko jäljellä elintä, mihin se ei vaikuta?
Siinä mielessä
se muistuttaa minua liiaksikin isorokosta.
CA: Olemme siis pulassa.
Miten tästä eteenpäin?
LB: Tästä jatketaan samalla tavalla.
Nopea tunnistus,
nopea reagointi.
Jokaisen tapauksen löytäminen
ja kaikkien kontaktien selvitys.
Meillä on hieno uusi teknologia kontaktien jäljittämiseksi,
meillä on hämmästyttäviä tiedemiehiä, jotka työskentelevät valon nopeudella
toimittaakseen meille testausvälineet ja vasta-aineet ja rokotteet.
Meidän tulee hidastaa vauhtia,
buddhalaisittain "hidastaa aikaa"
voidaksemme asettaa sydämen, sielun, tuohon tilaan.
Meidän pitää hidastaa tämän viruksen vauhtia,
siksi pidämme etäisyyttä sosiaalisesti.
Selvyyden vuoksi --
käyrän tasoittaminen, sosiaalinen etäisyys
eivät muuta tartuntojen absoluuttista lukumäärää,
mutta ne muuttavat Fuji-vuorelle ominaisen huipun
pulssiksi,
ja emme siten menetä ihmisiä sairaalavuoteista kilpailun vuoksi,
vaan sydänkohtaukset, kemoterapia ja vaikeat synnytykset
voidaan hoitaa
ja pystymme käyttämään meillä olevia vähäisiä resursseja,
erityisesti kehitysmaissa,
hoitamaan sairaita.
Joten hidasta vauhtia,
hidasta epidemian kulkua,
ja sitten aallonpohjalla, laineiden välissä,
ponnista tuplasti, paina kaasua,
ja löydä jokainen tapaus,
jäljitä jokainen kontakti,
testaa joka tapaus,
ja vasta sitten aseta karanteeniin ne, jotka pitää eristää,
ja jatka näin, kunnes meillä on rokote.
CA: Kuulostaa siltä, että meidän pitää päästä pelkästä lievennyksestä,
jossa me yritämme ainoastaan pitää yleisen sulkutilan
pisteeseen, jossa voimme taas alkaa tunnistaa yksittäisiä tapauksia
ja jäljittää heidän kontaktinsa
ja hoitaa heidät erikseen.
Tämän tekemiseksi
tarvitaan yhteistyön lisäämistä,
kunnianhimoa, järjestäytymistä, investointeja,
joista emme vielä oikeastaan ole nähneet merkkejä joissakin maissa.
Pystymmekö tekemään näin ja miten?
LB: Totta kai pystymme tähän.
Taiwan toteutti sen niin kauniisti,
Islanti ja Saksa samoin,
kaikki eri strategioilla,
samoin Etelä-Korea.
Vaatii tosiaan pätevää johtamista,
vakavuuden tajua,
ja tiedemiesten kuulemista, ei virusta seuraavien poliitikkojen.
Tietysti pystymme tähän.
Muistuttaakseni kaikkia --
Tämä ei ole zombieapokalypsi,
se ei ole joukkotuhotapahtuma.
98, 99 prosenttia meistä selviää tästä hengissä.
Meidän tarvitsee käsitellä se taitavasti
ja meidän pitää olla paras versio itsestämme.
Sekä kotona ollessamme
että tieteessä, ja ilman muuta johtajina.
CA: Saattaako vastaamme tulla jopa pahempia taudinaiheuttajia
tulevaisuudessa?
Voitko kuvitella tai kuvailla
jopa näitä lukuja pahemman yhdistelmän,
mihin meidän tulisi alkaa valmistautua?
LB: Isorokon R0-luku oli 3,5:stä 4,5:een,
joten tämä on suunnilleen se, mitä luulen COVID:n olevan.
Isorokko tappoi kolmanneksen ihmisistä.
Mutta meillä oli rokote.
Joten nuo ovat eri asetelmat.
Mutta mistä eniten olen huolissani,
on syy elokuvaamme Contagion,
jossa oli kuvitteellinen virus.
Toistan sen katsoneille,
se on fiktiota.
Keksimme viruksen, joka tappoi paljon enemmän kuin nykyinen.
CA: Puhut elokuvasta "Contagion", joka
on Netflix-kanavalla suosittu.
Sinä toimit neuvonantajana.
LB: Aivan.
Mutta teimme elokuvan tietoisesti,
näyttääksemme miltä oikea pandemia näyttäisi,
valitsimme vain melko hirveän viruksen.
Laitoimme viruksen siirtymään
lepakosta omenaan,
sikaan, kokkiin, Gwyneth Paltrowiin
siksi, että luonnossa tapahtuu ylivuotoa,
eli zoonoottiset taudit
eli eläinten taudit leviävät ihmisiin.
Ja jos katson kolme vuosikymmentä taaksepäin
tai kolme vuosikymmentä eteenpäin --
kolmen viime vuosikymmenen aikana Ebola, SARS, Zika,
sika- ja lintuinfluenssa, West Nile,
me pystymme laatimaan oppikirjan
ja kuuntelemaan kaikkien näiden tautien nimiä.
30-50 uudenlaista virusta siirtyi ihmisiin.
Valitettavasti tulevaisuudessa
elämme pandemioiden aikakaudella,
ja meidän tulee toimia sen mukaisesti,
meidän tulee harjoittaa One Health -konseptia,
meidän tulee ymmärtää, että elämme samassa maailmassa
kuin eläimet, ympäristö, ja me itse,
ja pääsemme eroon tästä kuvitelmasta, että me olemme jonkinmoinen erikoislaji.
Tälle virukselle emme sitä ole.
CA: Mmm.
Mainitsit kuitenkin rokotteet.
Näetkö mitään nopeutettua polkua rokotteelle?
LB: Näen.
Olen itse asiassa innoissani nähdessäni, että teemme jotain sellaista,
mikä on meille tuttua tietokonetieteistä,
eli muutamme sellaista, minkä olisi aina pitänyt olla,
tai mikä on tähän asti ollut
useita peräkkäisiä prosesseja.
Tehdään turvallisuustestaukset, sitten testataan vaikuttavuus,
sitten tehokkuus.
Sitten aletaan tuottaa.
3-4 näistä vaiheista tapahtuu
yhtä aikaa eikä peräkkäin.
Bill Gates on sanonut rakentavansa rokotteelle seitsemän tuotantolinjaa
Yhdysvalloissa
ja valmistautuu tuotantoon
tietämättä, mikä lopullinen rokote tulee olemaan.
Teemme yhtä aikaa turvallisuus- ja tehokkuustestejä.
Yhdysvaltain terveysvirasto toimii nyt hyvin.
Olen iloinen nähdessäni tämän.
CA: Kuinka tämä kääntyy todennäköiseksi aikajanaksi?
Vuosi, 18 kuukautta, onko se mahdollista?
LB: Tony Fauci on meidän gurumme asiassa,
ja hän sanoi 12:sta 18:aan kuukautta.
Luulen, että tulemme tekemään sen nopeammin ensimmäisen rokotteen osalta.
Mutta olet saattanut kuulla, että tämä virus
ei ehkä anna meille pitkäaikaista immuniteettia --
minkä isorokko tai muu vastaava antaisi.
Joten yritämme valmistaa rokotteita, joihin lisätään adjuvantteja,
jotka itse asiassa mahdollistavat rokotteen antavan paremman immuniteetin
kuin tauti itse,
jotta voimme antaa immuniteetin moniksi vuosiksi.
Tämä tulee viemään hieman kauemmin.
CA: Viimeinen kysymys.
Vuonna 2006, TED-palkinnon voittajana,
sait toivoa jotain,
ja toivoit maailman kehittävän tämän pandeemisen valmiusohjelman,
joka estäisi jotain tällaista tapahtumasta.
Tunnen, että me, maailma, olemme pettäneet sinut.
Jos voisit nyt esittää uuden toiveen,
mikä se olisi?
LB: En usko, että meidät on petetty mitä tulee nopeaan huomaamiseen.
Se sujuu hyvin.
Kun tapasimme vuonna 2006,
keskimääräisesti näiden virusten hyppäyksestä eläimestä ihmiseen
kului puoli vuotta huomata se --
kuten ensimmäinen Ebola, esimerkiksi.
Nyt löydämme ensimmäiset tapaukset kahdessa viikossa.
En ole tästä tyytymätön,
Haluaisin painaa sen alas yhteen itämisjaksoon.
Se on tärkeää minulle.
Mitä huomasin on se, että isorokon hävittämisohjelmassa
kaiken väriset ihmiset, kaikki uskonnot, kaikki kansat,
niin monet maat,
toimivat yhdessä.
Vaati työskentely globaalina yhteisönä
päihittää globaali pandemia.
Nyt tuntuu siltä, että meistä on tullut hajoittavien voimien uhreja.
Pyrimme vain oman kansakunnan etuun.
Emme kykene päihittämään pandemiaa,
jos emme usko meidän kaikkien olevan tässä yhdessä.
Tämä ei ole joku vesimiehen aikakausi, tai Kumbaya-lausunto,
vaan mitä pandemia pakottaa meidät ymmärtämään.
Olemme kaikki yhdessä tässä mukana,
tarvitsemme globaalin ratkaisun globaaliin ongelmaan.
Mikään tätä vähempi ei ole mahdollista.
CA: Larry Brilliant, kiitos oikein paljon.
LB: Kiitos, Chris.